امریکہ: باسکٹ بال اسٹار کوبی برائنٹ ہیلی کاپٹر حادثے میں ہلاک
بریانٹ نے لاس اینجلس لیکرز کے لیے پانچ مرتبہ قومی بیس بال چیمپئن شپ جیتی اور بیس سالہ کیریئر میں 18 مرتبہ ٹیم کا حصہ رہے۔
واشنگٹن — کوبے برائنٹ لاس اینجلس لیکرز کے لیے پانچ ٹرافیاں جیتنے والی ٹیم کا حصہ رہے۔ صدر ڈونلڈ ٹرمپ اور سابق صدر باراک اوباما نے کوبی برائنٹ کی موت پر افسوس کا اظہار کیا ہے۔ ہیلی کاپٹر مقامی وقت کے مطابق صبح دس بجے لاس اینجلس سے 65 کلو میٹر شمال مغرب میں کیسا بلانکا شہر میں گر کر تباہ ہوا اور کوبے اور ان کے ساتھ دیگر چار افراد ہلاک ہو گئے۔ ہیلی کاپٹر میں سوار کوئی بھی شخص زندہ نہ بچ سکا۔ ہلاک ہونے والے دیگر افراد کی شناخت کے بارے میں تاحال کچھ نہیں بتایا گیا تاہم تازہ ترین خبروں کے مطابق کوبے برائنٹ کی تیرہ سالہ بیٹی جیانا بھی ہلاک ہونے والوں میں شامل ہیں۔ لاس اینجلس کاؤنٹی کے شیرف نے بتایا ہے کہ حادثے کی اطلاع پر سب سے پہلے پہنچنے والی ٹیم نے آگ پر قابو پایا اور انہوں نے ایک تصویر پوسٹ کی جس میں دیکھا جا سکتا ہے کہ جائے حادثہ پر آگ بجھانے والا ایک ٹرک کھڑا ہے اور وہاں سے دھواں اٹھ رہا ہے۔ مشہور شخصیات کے بارے میں خبریں دینے والے میگزین ٹی ایم زی نے بتایا ہے کہ اکتالیس سالہ بریائنٹ تب سے ہیلی کاپٹر کے ذریعے سفر کرتے ہیں جب وہ لاس اینجلس لیکرز کے لیے کھیلتے تھے اور وہ سکارسکی ایس 76 چوپر میں سفر کیا کرتے تھے۔ یو ایس فیڈرل ایوی ایشن ایڈمنسٹریشن نے حادثے کا شکار ہونے والے ہیلی کاپٹر کی شناخت سکارسکی ایس 76 کے طور پر کی ہے اور کہا ہے کہ ایف ا ے اے اور نیشنل ٹرانسپورٹیشن سیفٹی بورڈ اس کی تحقیقات کرے گا۔ بریائنٹ نے لاس اینجلس لیکرز کے لیے پانچ مرتبہ قومی بیس بال چیمپئن شپ جیتی اور بیس سالہ کریئر میں اٹھارہ مرتبہ ٹیم کا حصہ رہے۔ کوبی برائنٹ اور ان کی شریک حیات وینیسیا کی چار بیٹیاں تھیں۔ جن میں جیانا، نتالیہ، بیانسا اور کیپری شامل ہیں جب کہ جیانا اتوار کو پیش آئے حادثے میں چل بسی ہیں۔ صدر ڈونلڈ ٹرمپ نے بھی اپنے ایک ٹوئٹر پیغام میں کہا ہے کہ کوبی برائنٹ اور دیگر تین افراد کے ہیلی کاپٹر حادثے میں ہلاک ہونے کی اطلاع مل رہی ہے۔ یہ بہت بُری خبر ہے۔ سابق صدر باراک اوباما نے ایک ٹوئٹر پیغام میں کوبی برائنٹ کی ہلاکت پر افسوس کا اظہار کیا ہے۔ ’’ کوبی کورٹ کے اندر لیجنڈ تھے اور انہوں نے ابھی ہی تو زندگی کے دوسرے بامقصد دور کا آغاز کیا تھا۔ ان کی بیٹی جیانا کی موت ہمارے لیے بطور والدین کوبی کی موت سے بھی بڑا نقصان ہے۔ میں مشعل وینیسا اور پوری برائنٹ خاندان کے لیے دعا گو ہیں‘‘۔